સપ્ટેમ્બર, ૧૯૬૧માં બેટ્ટી અને બર્ને હિલ સાથે બનેલો અપહરણનો કિસ્સો અહીં ખાસ ટાંકવા જેવો છે. તેમનાં કહેવા મુજબ, પરગ્રહવાસીઓએ બંનેનું અપહરણ કરી અમુક સવાલો પૂછ્યા હતાં. બેટ્ટી અને બર્ને હિલ દ્વારા તેમનાં ગ્રહનું એડ્રેસ પૂછવામાં આવ્યું ત્યારે એલિયન્સે સ્ટાર-મેપ પર એક ખાસ જગ્યા તરફ ઇશારો કર્યો. વૈજ્ઞાનિકોએ બેટ્ટી પાસે ફરીવાર એ સ્ટાર-મેપ દોરાવ્યો ત્યારે તેમણે સૂચિત કરેલા તારાનું નામ હતું : ઝેટા રેટિકલી!